Държавен вестник, бр. 43, 2019 г., стр. 23

БРОЙ  43	
Д Ъ Р Ж А В Е Н  В Е С Т Н И К 	
СТР.  23  
Re = определено минимално напрежение 
при температура на околната среда (N/mm2); 
ако кривата на напрежение – опъване не 
показва определено напрежение, се прилага 
0,2 % тежест на напрежение.
А и В трябва да имат стойности поне
А = 2,7 и В = 1,8
5.1.6.1 Минималната дебелина на стената 
трябва да бъде в съответствие с Признатите 
стандарти7.
5.1.6.2 Когато е необходимо за предаване 
на механична якост, с цел да се предотврати 
повреда, колапс, прекомерно огъване или 
изкривяване на тръбите поради тяхното тегло 
и съдържанието им, както и допълнителните 
натоварвания в резултат на използването на 
подпори, отклонение (изкривяване) на кораба 
или други причини, дебелината на стената 
трябва да бъде увеличена над тази, изисквана 
съгласно 5.1.1. Като алтернатива в случай, 
че това е неприложимо или би причинило 
прекомерно локално напрежение, тези то-
вари трябва да бъдат намалени, защитени 
срещу или елиминирани чрез други методи 
на проектиране.
5.1.6.3. Фланците, вентилите и другите 
фитинги трябва да отговарят на приемлив за 
Администрацията стандарт, като се отчита 
проектното налягане, определено в точка 5.1.2.
5.1.6.4 За фланци, които не отговарят на 
стандарт, размерите на фланците и свързаните 
с тях болтове трябва да бъдат такива, които 
удовлетворяват Администрацията.
5.2 Производство на системи от тръбопро-
води и детайли за тяхното съединяване
5.2.1 Изискванията на този раздел се от-
насят за системата от тръбопроводи вътре и 
извън товарните танкове. Въпреки това Адми-
нистрацията може да приеме отклонения от 
тези изисквания за система от тръбопроводи 
с отворен край и за система от тръбопроводи 
в товарни танкове, с изключение на товарната 
система от тръбопроводи, обслужваща други 
товарни танкове.
5.2.2 Товарната система от тръбопроводи 
трябва да бъде съединена чрез заваряване с 
изключение на случаите:
1. за одобрени връзки към спирателни 
кранове и разширителни съединения (скач-
вания); и
2. за други извънредни случаи, специално 
одобрени от Администрацията.
5.2.3 Следните директни връзки (съеди-
нения) на дължини на тръбите, без фланци, 
могат да се имат предвид:
1. Заварени съединения с пълна проница-
емост в основата могат да се използват във 
всички приложения.
7 Признатите стандарти за целите на настояща-
та глава са стандартите, установени и поддържани 
от класификационна организация, призната от 
Администрацията.
2. Плъзгащи се заварени съединения с 
втулки и свързани заварки с размери, задо-
воляващи Администрацията, трябва да се 
използват само за тръби с външен диаметър 
от 50 mm или по-малко. Този тип съединение 
не трябва да се използва, когато се очаква 
да се появи корозия, която да предизвиква 
цепнатини.
3. Съединенията, закрепени с болт, прием-
ливи за Администрацията, трябва да се използ-
ват само за допълнителните (спомагателните) 
линии и линиите за контролно измерване с 
външни диаметри от 25 mm или по-малко.
5.2.4 Обикновено разширяването на систе-
мата от тръбопроводи трябва да бъде разреше-
но чрез осигуряване на разширителни отвори 
за скачване или съвкупност от шпангоути на 
кораб в системата от тръбопроводи.
1. Използването на духала може да бъде 
разгледано специално от Администрацията 
във всеки отделен случай.
2. Не трябва да се използват подвижни 
съединения, които допускат приплъзване.
5.2.5 Заваряването, топлинната обработка 
след заваряване и неразрушителното изпитване 
(тестване) трябва да се извършват в съответ-
ствие с признати стандарти.
5.3 Съединения с фланци
5.3.1 Фланците трябва да бъдат от тип 
(вид) заварено гърло (стеснение), плъзгащи се 
или като вдлъбнатина (втулка). Въпреки това 
фланците от тип вдлъбнатина не трябва да се 
използват при номинален размер над 50 mm.
5.3.2 Фланците трябва да отговарят на 
стандартите, приемливи за Администрацията 
по отношение на техния тип, производство 
и изпитване.
5.4 Изисквания за изпитване на системата 
от тръбопроводи
5.4.1 Изискванията за изпитване, посо-
чени в този раздел, се отнасят за системата 
от тръбопроводи вътре и извън товарните 
танкове. Въпреки това Администрацията 
може да приеме тези изисквания да бъдат 
намалени (не толкова високи) за системата 
от тръбопроводи вътре в товарните танкове 
и системата от тръбопроводи с отворен край.
5.4.2 След монтажа всяка товарна система 
от тръбопроводи трябва да бъде подложена на 
хидростатично изпитване най-малко 1,5 пъти 
от проектното налягане. Когато системата 
от тръбопроводи или части от системи са 
произведени и оборудвани изцяло с всички 
фитинги, хидростатичният тест може да бъде 
проведен преди монтажа на борда на кораба. 
Съединенията, заварени на борда, трябва да 
бъдат хидростатично тествани до най-малко 
1,5 пъти проектното налягане.
5.4.3 След монтажа на борда всяка товар-
на система от тръбопроводи трябва да бъде 
тествана за течове до налягане в зависимост 
от прилагания метод.